/,o8 C. PLINII HIST. NAT. LIB. XXI. 



tradunt, nisi quod molliora sunt, et lanatiore canitie. 

 Cum ruta silvestri, et si teratur ex aqua caelesti, aspi- 

 das mitigare dicitur : et non secus atque eytinus adstrin- 

 git et cohibet vulnera , prohibetque serpere. 



Ex holochryso , m. E chrysocome, vi. 



LXXXV. Holochrysos medetur stranguriae in vino 

 pota , et oeulorum epiphoris illita. Cum faece vero vini 

 cremata et polenta , lichenas emendat. Chrysocomes 

 radix calfacit , et stringit. Datur potui ad jocinerum 

 vitia : item pulmonum : vulvae dolores in aqua mulsa 

 decocta. Ciet menstrua : et si cruda detur, hydropico- 

 rum aquam. 



Ex melissophyllo , xiii. 



LXXXVI. Melissophyllo sive melittaena si perungan- 

 tur alvearia, non fugient apes. Nullo enim magis gau- 

 dent flore. Copia istius examina facillime continentur. 

 Idem praesentissimum est contra ictus earum vesparum- 

 que, et similium, sicut araneorum : item scorpionum. 

 Item contra vulvarum strangulationes , addito nitro. 



